Oops!... I Did It Again

Oops!... I Did It Again (בעברית: אופס!... עשיתי את זה שוב) הוא אלבום האולפן השני של זמרת האמריקאית בריטני ספירס. האלבום יצא לאור ב-3 במאי 2000 תחת חברת התקליטים ג'ייב רקורדס. האלבום ממשיך בסגנונו ותוכנו את אלבומה הקודם של ספירס, ומכיל שירי פופ, דאנס-פופ וטין פופ ופונה בעיקר לבני נוער.

בשבוע הראשון לצאתו מכר האלבום 1,319,000 עותקים, והפך לאלבום עם המכירות הגבוהות ביותר לזמרת בשבוע הראשון. השיא נשבר 15 שנים אחר כך על ידי אדל עם האלבום 25. סך מכירות האלבום מסתכמות בכ-24 מיליון, האלבום השני המכניס ביותר של ספירס.

האלבום נכנס היישר למקום הראשון של הבילבורד 200 והיה האלבום השני של ספירס לעשות זאת ברצף, מתוך ארבעה אלבומים רצופים ושישה בסך הכל.

 רקע האלבום 
האלבום הוא אלבום קונספט ובנוי כמו שיחות של ספירס עם חבריה, חלקן בטלפון. שלושה שירים מהאלבום נגמרים בשיחה של ספירס עם חברים על נושא שמתקשר לשיר הנגמר או לשיר הבא.

האלבום זכה לביקורות מעורבות מצד המבקרים, אך חיוביות ברובן. מגזין המוזיקה "רולינג סטון" נתן לאלבום 3.5 כוכבים.

 הצלחת האלבום 
לפי חברת התקליטים של ספירס, ג'ייב רקורדס, האלבום מכר יותר מ-500,000+ עותקים ביום הראשון למכירה. האלבום נכנס למקום הראשון במצעד הבילבורד בארצות הברית לאור מכירות של 1,300,000 מיליון עותקים לאחר שבוע בלבד בחנויות, מה שהכתיר את ספירס כאמנית המוכרת ביותר בשבוע הראשון ליציאת אלבום. בשבוע השני מכר האלבום 612,500+ עותקים וירד למקום השני במצעד. לאחר שבוע נרשמה ירידה נוספת למקום השלישי, אמנם האלבום נשאר במקום זה במשך 17 שבועות. בבריטניה ובאוסטרליה הצליח להגיע למקום השני במצעדי מכירות האלבומים.

האלבום כבש את מצעדי האלבומים ב-15 מדינות שונות והפך להצלחה בין לאומית וקיבל כ-2 תוארי זהב ו-21 תוארי פלטינה שונים ברחבי העולם והיה לאלבומה השני של ספירס עם תואר יהלום, עם מכירות של כ־10,411,000+ מיליון עותקים בארצות הברית. האלבום היה מועמד לפרס גראמי בקטגוריית "Best Pop Vocal Album", ושיר הנושא של האלבום היה מועמד בקטגוריית "Best Female Pop Vocal Performance", אך ספירס לא זכתה בשתי הקטגוריות.

 סיבוב הופעות Oops!... I Did It Again World Tour 
ב-20 ביוני 2000, יצאה ספירס לסיבוב הופעות השני, ששמו Oops!... I Did It Again World Tour שנושא את שם האלבום Oops!... I Did It Again. ספירס הופיעה ב-109 הופעות, 27 הופעות באירופה, 81 הופעות בצפון אמריקה, הופעה 1 בדרום אמריקה עם רווח של כ־40.5 מיליון דולר.

 הצלחת הסינגלים 
סינגל הבכורה, "Oops!... I Did It Again" יצא לאור ב-27 במרץ 2000. השיר הגיע לעשרות המובילים במצעד הבילבורד, ולמקום הראשון בעוד כ-15 מדינות בעולם. הסינגל יצא בפורמט 12" מה שגרם למכירותיו הנמוכות. עם זאת, השיג 5 תוארי זהב בעולם, ו-5 תוארי פלטינה, ופלטינה כפולה בשוודיה ומכר כ־6,000,000+ עותקים בעולם. ספירס הופיעה עם השיר בטקס פרסי ה-VMA ובשנת 2017 בילבורד הכתיר את הופעתה במקום ה-14 במצעד 100 ההופעות הטובות בכול הזמנים.

ב-8 באוגוסט 2000 יצא הסינגל השני, "Lucky". השיר הגיע למקום הראשון באוסטריה, שווייץ, אירופה, גרמניה, שוודיה ולעשרות הגדולים בעוד כ-14 מצעדים בעולם.

ב-13 בנובמבר 2000 יצא הסינגל השלישי, "Stronger". הגיע למקום השלישי באירופה והיה מועמד ל-פרס הווידאו-קליפים של MTV לקליפ הפופ הטוב ביותר, ולפרס בחירת הקהל ניקלודיאון.

ב-15 בינואר 2001 יצא הסינגל הרביעי והאחרון, "Don't Let Me Be the Last to Know". השיר נכשל באמריקה ואוסטרליה ולא נכנס כלל למצעד הבילבורד, למרות זאת קיבל הצלחה גדולה ברומניה וכבש את המצעד והפך למעמד זהב בבלגיה ודנמרק.

 רשימת רצועות 

הערות
 "(I Can't Get No) Satisfaction" היא גרסת כיסוי לסינגל של הרולינג סטונז משנת 1965.

 מיקומי שיא 

 היסטוריית יציאות לאור 
+ תאריכי יציאות לאור ופורמטים עבור Oops!... I Did It Againאזורתאריך יציאהפורמטחברת תקליטיםגרסהמקוריפן3 במאי 2000תקליטורברטלסמן מיוזיק גרופסטנדרטיתאוסטריה15 במאי 2000גרמניהשווייץברזיל15 במאי 2000קנדהמקסיקותקליטור • קלטת שמעוירג'ין רקורדסרוסיהגאלה רקורדסארצות הבריתתקליטורג'ייב רקורדסבריטניה27 בנובמבר 2000RCA רקורדסאוסטרליה3 במאי 2000תקליטור כפולברטלסמן מיוזיק גרופמיוחדתארצות הברית26 באפריל 2019תקליט לגאסי רקורדינגססטנדרטית14 באוגוסט 2020קלטת  • תקליט20 שנה

קישורים חיצוניים

הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי בריטני ספירס
קטגוריה:אלבומים באנגלית
קטגוריה:אלבומים שהופקו על ידי מקס מרטין
קטגוריה:אלבומים שהופקו על ידי רודני ג'רקינס
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה באוסטרליה
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי יהלום בארצות הברית
קטגוריה:אלבומי חברת ג'ייב רקורדס